 pas
                                         udskrift
                                             af
                          sø- & handelsrettens dombog
                                        ____________
                                         kendelse
afsagt den 25. februar 2015.
b-58-14
s aps under konkurs
(advokat marianne philip)
mod
x
indledning
denne sag drejer sig om konkurskarantæne i tilknytning til behandling af konkursboet efter
s aps. selskabet blev taget under konkursbehandling den 30. april 2014, og advokat mari-
anne philip blev samtidig udpeget som kurator. x har ifølge en fuldstændig rapport fra er-
hvervsstyrelsen siden selskabets stiftelse den 18. april 2012 og frem til den 18. marts 2014,
hvor skifteretten efter erhvervsstyrelsens anmodning tog selskabet under likvidation, været
registreret som direktør i selskabet.
                                                       -2-
påstande
i et processkrift modtaget i sø- og handelsretten den 10. oktober 2014 har kurator nedlagt
påstand om, at x pålægges konkurskarantæne i tre år.
processkriftet er forkyndt for x (dennes medbeboer på adressen) den 22. december 2014,
hvor han samtidig modtog rettens brev af 3. december 2014 med bilag. brevet indeholdt en
svarfrist på 14 dage fra forkyndelsen. x har ikke svaret på rettens henvendelser og har såle-
des hverken nedlagt en påstand eller anmodet om mundtlig behandling. sagen er herefter
behandlet på skriftligt grundlag.
oplysninger i sagen
det hedder i kurators processkrift blandt andet:
      ”… selskabet blev stiftet den 18. april 2012 med det formål at drive rengøringsvirksomhed samt hermed
      beslægtet virksomhed. erhvervsstyrelsen indgav tvangsopløsningsbegæring den 3. februar 2014, idet sel-
      skabet ikke havde indleveret årsrapport for perioden 18. april 2012 - 30. juni 2013. sø- og handelsretten
      tog herefter selskabet under likvidationsbehandling den 18. marts 2014, i hvilken forbindelse advokat
      marianne philip blev udpeget som likvidator.
      under likvidationen kunne likvidator konstatere, at selskabet ikke havde nogle aktiver, hvorimod selska-
      bet havde passiver, hvorfor selskabet således var insolvent, jf. konkurslovens § 17, stk. 2. likvidator an-
      modede derfor sø- og handelsrettens skifteret om at tage selskabet under konkursbehandling. på bag-
      grund af denne anmodning tog sø- og handelsrettens skifteret således selskabet under konkursbehand-
      ling den 30. april 2014, og advokat marianne philip blev udpeget som kurator.
      sagsøgte har i henhold til erhvervsstyrelsens registreringer været direktør for selskabet i perioden fra den
      18. april 2012 og frem til erhvervsstyrelsens anmodning om tvangsopløsning af selskabet den 3. februar
      2014. udskrift fra erhvervsstyrelsen fremlægges som ...
      det er ikke lykkedes for kurator at opnå kontakt til sagsøgte. ifølge cpr-registret bor sagsøgte på ….. is-
      høj. udskrift fra cpr-registret fremlægges som ...
      som følge af ovennævnte har det ikke været muligt for kurator gennem selskabets ledelse at få bragt
      nærmere klarhed over selskabets forhold og eventuelle aktiver, ligesom kurator ikke har fået udleveret
      eventuelt bogføringsmateriale. der er ingen offentliggjorte årsrapporter for selskabet. kurator har
      imidlertid modtaget årsrapport 2012/2013 for selskabet, behørigt underskrevet, men aldrig indgivet til
      erhvervsstyrelsen. denne årsrapport, som er dateret 13. februar 2014, fremlægges som …
                                                   -3-
kurator har imidlertid fra skat også modtaget en årsrapport, dateret 30. september 2013, som ikke er
identisk med bilag 4, uagtet at årsrapporten er udarbejdet for samme periode. årsrapporten af 30.
september 2013 fremlægges som …, mens specifikationerne til årsrapporten fremlægges som …
ingen af de fremlagte årsrapporter er indgivet til erhvervsstyrelsen og det er ikke muligt at afgøre,
hvilken årsrapport der, om nogen, er den mest retvisende.
kurator har modtaget kontoudskrift for selskabets bankkonto i spar nord fra kontoens oprettelse den 16.
maj 2012 til kontoens ophør den 16. november 2012. af kontoudskriftet fremgår en række ind- og udbeta-
linger, herunder en række kontanthævninger. kontoudskriftet fremlægges som …
skat har i brev af 20. maj 2014 oplyst, at selskabet var registreret for selskabsskat, samt at selskabet ik-
ke havde været registreret for moms og a-skat/bidrag, men at selskabet i en periode havde drevet uregi-
streret virksomhed, hvilket der var afsagt dom på. brevet fra skat fremlægges som …
kurator har modtaget kopi af skats afgørelse af 4. februar 2013, hvoraf bl.a. fremgår, at politiet ikke i
forbindelse med deres undersøgelser har fundet udgiftsbilag fra underleverandører. skat har således lagt
til grund, at rengøringsarbejdet er udført af medarbejdere tilknyttet selskabet. skat har opgjort den
samlede omsætning til 2.234.394 for perioden 1. april 2012-30. november 2012. kopi af skat's afgørelse
af 4. februar 2013 fremlægges som …
kurator har efterfølgende modtaget kopi af dom afsagt af retten i nykøbing f den 29. maj 2013 over
blandt andre sagsøgte. det fremgår af dommen, at selskabet har drevet rengøringsvirksomhed ved an-
vendelse af "sort" arbejdskraft. endvidere fremgår det, at selskabet ikke har overholdt momsloven og kil-
deskatteloven. dommen fremlægges som …
sagsøgtes fader blev i henhold til dommen frakendt retten til at drive erhvervsvirksomhed i 5 år, men det
samme var ikke tilfældet for sagsøgte.
 sagsøgte ankede dommen til østre landsret, som stadfæstede i henhold til grundene. dommen i ankesa-
gen fremlægges som …
manglende registrering for moms og a-skat
ifølge skat har selskabet aldrig været registreret for moms og a-skat/am-bidrag.
i forbindelse med en kontrolskattesag hos skat, indgav anklagemyndigheden den 9. april 2013 anklage-
skrift mod fire privatpersoner, herunder sagsøgte, om i perioden 5. september 2008 til 30. november 2012
gennem flere virksomheder (herunder s aps) i forening og efter fælles forståelse at have gjort sig skyldig i
overtrædelses af momslovens, kildeskatteloven og arbejdsmarkedsbidragsloven, af særlig grov karakter.
anklagen lød blandt andet på:
      at de fire sagsøgte i perioden fra den 1. april 2012 til den 30. november 2012, i forening og efter
          fælles forståelse, med forsæt til at unddrage statskassen afgift, at have drevet momspligtig virk-
                                                   -4-
          somhed i s aps, uden registrering, ligesom de, uagtet den manglende momsregistrering, udsted-
          te fakturaer med deklareret moms,
      at de fire sagsøgte i perioden fra den 1. april 2012 til den 30. november 2012, i forening og efter
          fælles forståelse, som ansvarlige for selskabet s aps, med forsæt til skatteunddragelse, at have
          udbetalt løn til ikke nærmere identificerede ansatte uden indeholdelse af a-skat, samt
      at de fire sagsøgte i perioden fra den 1. april 2012 til den 30. november 2012, i forening og efter
          fælles forståelse, som ansvarlige for selskabet s aps, med forsæt til skatteunddragelse, at have
          undladt at indeholde am-bidrag.
sagsøgte har i forbindelse med straffesagen over for retten i nykøbing f forklaret, at han var registreret
som direktør i selskabet, men at han ikke var med til at stifte selskabet. det var hans fader, der bad ham
om at indtræde som direktør, da faderen ikke havde en folkeregisteradresse. sagsøgte oplyste, at han al-
drig var ansat i selskabet, men udelukkende lagde navn til som direktør.
sagsøgte forklarede videre, at han havde oprettet en konto i spar nord i selskabets navn … sagsøgte vid-
ste ikke hvad kontoen skulle bruges til. sagsøgte har flere gange, efter instruks fra faderen, foretaget kon-
tanthævninger på kontoen. sagsøgte vidste ikke hvad pengene skulle bruges til, ligesom han ikke var klar
over, hvem der indsatte penge på kontoen.
sagsøgtes fader har over for retten i nykøbing f forklaret, at selskabet blev oprettet med henblik på at
købe sig ind i et andet selskab. faderen bad sagsøgte om at blive indsat som direktør, hvilket sagsøgte
indvilgede i. selskabet havde underleverandører og ansatte, og selskabet betalte i et vist omfang underle-
verandørerne og medarbejderne "sort". betalingen skete ofte kontant.
faderen oplyste videre, at han havde udstedt fakturaer fra selskabet til andre selskaber. han pålagde i
denne forbindelse moms på fakturaerne. faderen bekræftede, at selskabet aldrig nåede at afregne moms,
ligesom selskabet heller ikke indeholdt a-skat eller arbejdsmarkedsbidrag.
retten i nykøbing f fandt det efterfølgende bevist, at alle de tiltalte, herunder sagsøgte, i forening med
forsæt til unddragelse af moms og skat havde medvirket til at drive selskabet under anvendelse af "sort"
arbejdskraft. retten lagde blandt andet vægt på, at sagsøgte med egen accept ved stiftelsen blev indsat
som direktør i selskabet. retten lagde ligeledes vægt på, at selskabet aldrig blev momsregistreret eller re-
gistreret til betaling af a-skat mv.
som følge heraf blev sagsøgte ved retten i nykøbing f idømt 10 måneders fængsel samt en tillægsbøde på
dkk 1.650.000.
krav modtaget i boet
                                                       -5-
      kurator har i forbindelse med bobehandlingen modtaget anmeldelser fra kreditorer svarende til i alt dkk
      1.862.155,00, hvoraf dkk 750,00 er anmeldt i medfør af konkurslovens § 93, dkk 8.000,00 er anmeldt i
      medfør af konkurslovens § 94 og dkk 1.853.405,00 er anmeldt i medfør af konkurslovens § 97…”
synspunkter
kurator har i sit processkrift til støtte for påstanden anført:
      ”… til støtte for den nedlagte påstand gøres det for sagsøgtes vedkommende gældende;
      at     sagsøgte senere end 1 år før dagen for beslutning om tvangsopløsning har deltaget i ledelsen af
             selskabet,
      at     kurator ikke har kunnet opnå kontakt til sagsøgte, og derfor ej heller modtaget selskabets bogfø-
             ringsmateriale og lignende,
      at     der ikke er sket bogføring i overensstemmelse med bogføringsloven,
      at     sagsøgte har undladt at medvirke til konkurssagens oplysning, hvilket har været til skade for for-
             dringshaverne,
      at     sagsøgte ikke har overholdt sine forpligtelser til registrering, angivelse og/eller afregning af moms,
             a-skat og am-bidrag,
      at     sagsøgte er dømt for overtrædelse af såvel kildeskatteloven som momsloven,
       at    sagsøgte som følge af ovenstående har udvist grov uforsvarlig forretningsførelse gennem dennes
             ledelse af selskabet, og
      at     sagsøgte på baggrund af ovenstående er uegnet til at deltage i ledelsen af en erhvervsvirksom-
      hed…”
sø- og handelsrettens afgørelse
efter de foreliggende oplysninger, som ikke er bestridt af x, lægger sø- og handelsretten til
grund, at der ikke er sket bogføring i overensstemmelse med bogføringsloven, at x har und-
ladt at medvirke til konkurssagens oplysning, hvilket har været til skade for fordringshaver-
ne, at x ikke har overholdt sine forpligtelser til registrering, angivelse og/eller afregning af
moms, a-skat og am-bidrag, at x er dømt for overtrædelse af såvel kildeskatteloven som
momsloven, og at x som følge af ovenstående har udvist grov uforsvarlig forretningsførelse
gennem dennes ledelse af selskabet.
                                                -6-
henset til ovenstående finder sø- og handelsrettens samlet, at x har gjort sig skyldig i groft
uforsvarlig forretningsførelse, og at han derfor er uegnet til at deltage i ledelsen af en er-
hvervsvirksomhed.
herefter finder sø- og handelsretten, at det er rimeligt at pålægge x konkurskarantæne, jf.
konkurslovens § 157, stk. 1 og 2.
den pålagte karantæne løber i tre år, jf. § 158, stk. 1, og regnes fra det tidspunkt, hvor ken-
delsen er endelig.
x betaler sagens omkostninger.
                                       derfor bestemmes:
x pålægges konkurskarantæne i tre år.
x betaler inden 14 dage sagens omkostninger med 10.000 kr.
                                        jeanette melchior
                                             (sign.)
                                          ___ ___ ___
                                 udskriftens rigtighed bekræftes
                          sø- og handelsretten, den 25. februar 2015
